## Izmjene i dopune Programa građenja i održavanja javnih cesta za razdoblje od 2013. do 2016. godine

### NN 151/2014 (19.12.2014.), Izmjene i dopune Programa građenja i održavanja javnih cesta za razdoblje od 2013. do 2016. godine

VLADA REPUBLIKE HRVATSKE

2838

Na temelju članka 21. Zakona o cestama (»Narodne novine«, br. 84/2011, 22/2013, 54/2013, 148/2013 i 92/2014), Vlada Republike Hrvatske je na sjednici održanoj 17. prosinca 2014. godine donijela

IZMJENE I DOPUNE

PROGRAMA GRAĐENJA I ODRŽAVANJA JAVNIH CESTA ZA RAZDOBLJE OD 2013. DO 2016. GODINE

UVOD

Vlada Republike Hrvatske donijela je Program građenja i održavanja javnih cesta za razdoblje od 2013. do 2016. godine (»Narodne novine«, broj 1/2014, u daljnjem tekstu: Program).

Programom su u razdoblju od 2013. do 2016. godine planirana ulaganja u javne ceste u iznosu od 23,10 milijardi kuna (izgradnja, rekonstrukcija, obnova i održavanje cesta). Od ukupno planiranog iznosa 37,8% se odnosi na ulaganja u autoceste, 47,0% na ulaganja u državne ceste, a 15,2% su ulaganja u županijske i lokalne ceste. Sukladno Zakonu o cestama predviđeno je da Program provode pravne osobe koje upravljaju javnim cestama i koncesionari.

Ove Izmjene i dopune Programa u dijelu 3. PROGRAM GRAĐENJA I ODRŽAVANJA JAVNIH CESTA ZA RAZDOBLJE OD 2013. DO 2016. GODINE odnose se na investicijska ulaganja (građenje, poboljšanje i obnovu) i redovno održavanje autocesta koje provode Hrvatske autoceste d.o.o., te na investicijska ulaganja (građenje, poboljšanje i obnovu) u državne ceste koje provode Hrvatske ceste d.o.o. i to u dijelu koji se odnosi na izgradnju Podravskog ipsilona (DC10 i DC12).

Programom je izgradnja I. faze Podravskog ipsilona, koji je Odlukom o izmjenama i dopunama Odluke o razvrstavanju javnih cesta (»Narodne novine«, broj 130/2012) razvrstan iz autoceste A12 i A13 u državne ceste DC10 i DC12, temeljem članka 97.a Zakona o cestama, bila planirana u ulaganjima Hrvatskih autocesta d.o.o., dok je izgradnja II. faze bila planirana u ulaganjima Hrvatskih cesta d.o.o.

Ove Izmjene i dopune Programa najvećim se dijelom odnose na nastavak izgradnje II. faze prometnih pravaca DC10 dionice Križevci – Kloštar Vojakovački i DC12 dionice Farkaševac – Bjelovar gdje se predviđa da ulaganje financiraju Hrvatske ceste d.o.o., dok bi Hrvatske autoceste d.o.o. provodile izgradnju. Međusobni odnosi Hrvatskih cesta d.o.o. i Hrvatskih autocesta d.o.o. uredit će se sporazumom.

Početak izgradnje prometnih pravaca DC10 dionice Križevci –

Kloštar Vojakovački duljine 7,5 km i DC12 dionice Farkaševac –

Bjelovar duljine 16,4 km predviđen je u 2016. godini, s rokom dovršetka od dvije godine, dok su u 2015. godini predviđene pripremne aktivnosti.

Ovim Izmjenama i dopunama Programa obuhvaćene su i druge izmjene i dopune vezane za investicijska ulaganja iz nadležnosti Hrvatskih autocesta d.o.o., koje su se pokazale potrebnim temeljem praćenja dinamike ugovaranja i odvijanja radova.

Investicijska ulaganja Hrvatskih autocesta d.o.o. prema ovim Izmjenama i dopunama Programa predviđena su kako slijedi:

– Ukupna investicijska vrijednost ulaganja u izgradnju, koja obuhvaća aktivnosti otkupa zemljišta, arheološka istraživanja, projektiranje, izmiještanje instalacija, građenje te nadzor, smanjena je za 451,28 milijuna kuna u odnosu na Program te iznosi 3,74 milijardi kuna.

– Ukupna ulaganja u poboljšanje i obnovu autocesta smanjena su za 260,17 milijuna kuna u odnosu na Program te iznose 233,58 milijuna kuna.

Ukupna ulaganja u javne ceste prema ovim Izmjenama i dopunama Programa predviđena su u iznosu od 22,04 milijarde kuna (izgradnja, rekonstrukcija, obnova i održavanje cesta). Od ukupno planiranog iznosa 36,2% se odnosi na ulaganja u autoceste, 47,8% na ulaganja u državne ceste, a 16,0% su ulaganja u županijske i lokalne ceste.

1. IZMJENE I DOPUNE PROGRAMA GRAĐENJA I ODRŽAVANJA JAVNIH CESTA ZA RAZDOBLJE OD 2013. DO 2016. GODINE

U poglavlju 3.1. Opći prikaz ulaganja, Tablica 4. Rekapitulacija plana ulaganja u javne ceste za period od 2013. do 2016. godine zamjenjuje se sljedećom Tablicom 4.:

![](dodatni/434092.jpg)

U poglavlju 3.1. Opći prikaz ulaganja, grafički prikaz 8. Struktura ulaganja po kategorizaciji cesta u razdoblju od 2013. do 2016. godine i grafički prikaz 9. Struktura prema vrsti ulaganja u razdoblju od 2013. do 2016. godine zamjenjuju se sljedećim grafičkim prikazima 8. i 9.:

![](dodatni/434093.jpg)

Grafički prikaz 8. Struktura ulaganja po kategorizaciji cesta u razdoblju od 2013. do 2016. godine

![](dodatni/434094.jpg)

Grafički prikaz 9. Struktura prema vrsti ulaganja u razdoblju od 2013. do 2016. godine

U poglavlju 3.2. Izgradnja autocesta u razdoblju od 2013. do 2016. godine, Tablica 5. Planirana ulaganja u izgradnju autocesta za period od 2013. do 2016. godine zamjenjuje se novom Tablicom 5., u kojoj se mijenjaju ulaganja po pravcima A1, A2, A3, A4, A5, A7, A8, A9, A10, A11, DC10 i DC12, spojnim cestama CP Karamatići – luka Ploče, Čvor Nikolac – D8, Zagvozd – Baška Voda i tunel Sv. Ilija, A1 – D8 Ravča – Drvenik, Novoj obilaznici Zagreba te ostalim projektima (novi sustav naplate), sve u nadležnosti Hrvatskih autocesta d.o.o., te zbog tih izmjena i iznosi ukupnih ulaganja u izgradnju autocesta su kako slijedi:

u tisućama kn

|  |  |  |  |  |  |
| --- | --- | --- | --- | --- | --- |
| NAZIV CESTE/DIONICE | Planirana financ.sredstva  2013. – 2016 | 2013 | 2014 | 2015 | 2016 |
| 1 | 2 | 3 | 4 | 5 | 6 |
| A1 – BOSILJEVO – SV. ROK – SPLIT | 18.015 | 5.706 | 2.479 | 9.830 | 0 |
| Bosiljevo – Čvor Sveti Rok | 8.618 | 1.949 | 1.440 | 5.229 | 0 |
| Čvor Sv. Rok – Dugopolje (Split) | 9.397 | 3.757 | 1.039 | 4.601 | 0 |
| A1 – SPLIT – PLOČE | 584.583 | 519.417 | 31.874 | 24.786 | 8.506 |
| Dugopolje – Šestanovac – Zagvozd – Ravča | 17.963 | 8.957 | 999 | 2.145 | 5.862 |
| Ravča – Vrgorac – čvor Ploče | 566.620 | 510.460 | 30.875 | 22.641 | 2.644 |
| A1 – PLOČE – DUBROVNIK | 11.481 | 192 | 11.114 | 0 | 175 |
| Čvor Ploče – spoj Metković | 704 | 192 | 337 |  | 175 |
| Metković – Opuzen – čvor Pelješac-granica BiH | 8.147 | 0 | 8.147 |  | 0 |
| Doli – čvor Dubrovnik | 2.630 | 0 | 2.630 | 0 | 0 |
| A2 – ZAGREB – MACELJ | 2.708 | 158 | 1.379 | 1.171 | 0 |
| Krapina – Macelj | 2.708 | 158 | 1.379 | 1.171 | 0 |
| A3 – BREGANA – ZAGREB – LIPOVAC | 265.020 | 140.547 | 61.717 | 28.695 | 34.061 |
| Bregana – Jankomir | 363 | 99 | 46 | 218 | 0 |
| Obilaznica Zagreba (Jankomir – Ivanja Reka) | 9.412 | 6.543 | 349 | 1.051 | 1.469 |
| Ivanja Reka – Velika Kopanica  (rekonstrukcija CP Ivanja Reka – čvor IKEA) | 209.315 | 133.319 | 60.932 | 15.064 | 0 |
| Čvor Lipovljani | 45.660 | 538 | 346 | 12.216 | 32.560 |
| Velika Kopanica – Županja | 146 | 43 | 3 | 68 | 32 |
| Županja – Lipovac | 124 | 5 | 41 | 78 | 0 |
| A4 – ZAGREB – GORIČAN | 59.662 | 2.331 | 865 | 8.922 | 47.544 |
| Ivanja Reka – Popovec | 310 | 0 | 11 | 299 | 0 |
| Popovec – Sv. Helena | 3.951 | 0 | 1 | 3.950 | 0 |
| Čvor Sveta Helena | 31.296 | 94 | 497 | 546 | 30.159 |
| Sv. Helena – Komin | 395 | 13 |  | 382 | 0 |
| Komin – Breznički Hum – Novi Marof | 2.386 | 2.004 | 9 | 373 | 0 |
| Novi Marof – Varaždin | 1.787 | 0 | 50 | 1.737 | 0 |
| Varaždin – Čakovec | 682 | 160 | 29 | 493 | 0 |
| Čakovec – Goričan | 817 | 0 | 27 | 790 | 0 |
| Čvor Goričan | 17.698 | 0 | 203 | 296 | 17.199 |
| Goričan – granica s Mađarskom | 340 | 60 | 38 | 56 | 186 |
| A5 BELI MANASTIR – OSIJEK – GR BIH | 922.373 | 298.500 | 219.629 | 112.681 | 291.563 |
| Granica RM – Beli Manastir | 5.356 | 0 | 165 | 291 | 4.900 |
| Beli Manastir-most Drava | 119.214 | 4.281 | 20.259 | 23.274 | 71.400 |
| Most Drava, (2500 m) | 501.229 | 240.765 | 170.515 | 51.731 | 38.218 |
| most Drava-Osijek | 143.536 | 5.000 |  | 30.566 | 107.970 |
| Osijek-Đakovo | 388 | 21 | 31 | 336 | 0 |
| Đakovo-Sredanci | 670 | 0 | 562 | 108 | 0 |
| Sredanci-granica BIH | 76.723 | 48.433 | 28.016 | 274 | 0 |
| Most Sava | 75.257 | 0 | 81 | 6.101 | 69.075 |
| A7 – RUPA – RIJEKA – ŽUTA LOKVA | 26.391 | 25.094 | 197 | 1.100 | 0 |
| Jušići -Jurdani | 244 | 0 | 194 | 50 | 0 |
| Jurdani-Permani | 50 | 0 | 0 | 50 | 0 |
| Permani – čvor Rupa | 100 | 0 |  | 100 | 0 |
| Čvor Rupa – granica RH SLO | 109 | 8 | 1 | 100 | 0 |
| Križišće – Novi Vinodolski | 11.972 | 11.620 | 2 | 350 | 0 |
| Novi Vinodolski-Senj | 9.764 | 9.524 |  | 240 | 0 |
| Senj – Žuta Lokva | 4.152 | 3.942 |  | 210 | 0 |
| A8 – ISTARSKI IPSILON | 35.491 | 6.863 | 11.008 | 7.100 | 10.520 |
| Kanfanar – Pazin (Rogovići) | 11.248 | 6.851 | 77 | 600 | 3.720 |
| Pazin (Rogovići) – Matulji | 24.243 | 12 | 10.931 | 6.500 | 6.800 |
| A9 – ISTARSKI IPSILON | 5.512 | 78 | 434 | 3.000 | 2.000 |
| Umag-Nova Vas – Medaki – Kanfanar – Vodnjan – Pula | 5.512 | 78 | 434 | 3.000 | 2.000 |
| A10 – GRANICA BIH – SPOJ METKOVIĆ – ČVOR PLOČE | 282.627 | 275.862 | 6.765 | 0 | 0 |
| Granica BIH – spoj Metković | 275.882 | 275.862 | 20 |  | 0 |
| Čvor Ploče – spoj Metković | 6.745 | 0 | 6.745 |  | 0 |
| A11 – ZAGREB – SISAK | 432.040 | 132.047 | 99.654 | 94.763 | 105.576 |
| Jakuševac – V. Gorica jug | 232.353 | 50.707 | 76.490 | 88.419 | 16.737 |
| Nadvožnjak "Ranžirni" | 86.851 | 113 | 300 | 2.698 | 83.740 |
| V. Gorica jug – Buševec – Lekenik | 110.079 | 79.806 | 22.660 | 3.023 | 4.590 |
| Lekenik – Mošćenica | 2.757 | 1.421 | 204 | 623 | 509 |
| DC10 – PODRAVSKI IPSILON (KOPRIVNICA) | 531.901 | 126.280 | 72.842 | 146.908 | 185.871 |
| Sv. Helena – Vrbovec | 0 | 0 | 0 | 0 | 0 |
| Vrbovec – Gradec | 1 | 1 | 0 | 0 | 0 |
| Gradec – Križevci | 421.330 | 126.279 | 72.842 | 138.278 | 83.931 |
| Križevci-Kloštar Vojakovački-V.Mučna | 110.570 | 0 |  | 8.630 | 101.940 |
| DC12 – PODRAVSKI IPSILON (BJELOVAR) | 259.626 | 28.784 | 13.051 | 69.938 | 147.853 |
| Vrbovec – Farkaševac | 151.875 | 28.784 | 13.051 | 64.247 | 45.793 |
| Farkaševac-Bjelovar | 107.751 | 0 |  | 5.691 | 102.060 |
| SPOJNA CESTA CP KARAMATIĆI – LUKA PLOČE | 79.429 | 7.810 | 3.369 | 39.424 | 28.826 |
| Spojna cesta CP Karamatići – Luka Ploče | 11.857 | 7.810 | 3.284 | 763 | 0 |
| Ulaz u Luku Ploče | 67.572 | 0 | 85 | 38.661 | 28.826 |
| SPOJNA CESTA ČVOR NIKOLAC – D8 | 4.804 | 327 | 2.503 | 1.271 | 703 |
| Čvor Nikolac i trasa spojne ceste | 4.107 | 327 | 2.483 | 1.031 | 266 |
| Most Neretva | 697 | 0 | 20 | 240 | 437 |
| SPOJNA CESTA ZAGVOZD – BAŠKA VODA | 136.851 | 127.933 | 7.923 | 995 | 0 |
| Spojna cesta i tunel Sv. Ilija | 136.851 | 127.933 | 7.923 | 995 | 0 |
| SPOJNA CESTA A1-D8 (RAVČA – DRVENIK) | 7.299 | 329 | 2.345 | 2.625 | 2.000 |
| Spojna cesta A1- D8 (Ravča – Drvenik) | 7.299 | 329 | 2.345 | 2.625 | 2.000 |
| NOVA OBILAZNICA ZAGREBA | 4.340 | 4.340 | 0 | 0 | 0 |
| Luka(A2) – Gradna(A3) | 913 | 913 | 0 | 0 | 0 |
| Gradna(A3) – Horvati(A1) | 913 | 913 | 0 | 0 | 0 |
| Horvati(A1) – Mraclin(A11) | 798 | 798 | 0 | 0 | 0 |
| Mraclin(A11) – Ivanić Grad(A3) | 798 | 798 | 0 | 0 | 0 |
| Ivanić Grad(A3) – Zelina(A4) | 918 | 918 | 0 | 0 | 0 |
| OSTALI PROJEKTI | 68.109 | 38.978 | 12.294 | 11.837 | 5.000 |
| Novi sustav naplate | 68.109 | 38.978 | 12.294 | 11.837 | 5.000 |
| Rogovići -Cerovlje | 545.355 | 0 | 310.923 | 234.432 | 0 |
| Cerovlje – Lupoglav | 565.001 | 0 | 82.388 | 238.194 | 244.419 |
| Lupoglav – Vranja | 230.427 | 0 | 0 | 144.990 | 85.437 |
| Pristupna cesta Novigrad – Lišnica | 118.000 | 0 | 0 | 50.000 | 68.000 |
| Dogradnja dionice Zagreb – Karlovac na šesterotračnu autocestu | 290.000 | 0 | 0 | 0 | 290.000 |
| Sanacija postojeće četverotračne dionice Zagreb – Karlovac | 80.000 | 0 | 0 | 0 | 80.000 |
| Proširenje naplatne postaje Demerje i uklanjanje NP Lučko | 30.000 | 0 | 0 | 0 | 30.000 |
| Novi čvor Karlovac s naplatom | 40.000 | 0 | 0 | 0 | 40.000 |
| Autocesta A7: dionica Grobničko Polje (Konj) – Mali Svib – Križišće | 385.339 | 0 | 0 | 0 | 385.339 |
| Zid za zaštitu od bure – kompletna priprema za ugradnju i montaža burobrana (l=770 m) sa nadzorom | 8.160 | 1.020 | 7.140 | 0 | 0 |
| Čvor Trinajstići | 40.000 | 0 | 20.000 | 20.000 | 0 |
| Čvor Matulji | 25.000 | 0 | 20.000 | 5.000 | 0 |
| Čvor Orehovica | 40.000 | 0 | 20.000 | 20.000 | 0 |
| Adaptacija čvora Jastrebarsko (rasvjeta) s nadzorom | 2.040 | 204 | 1.836 | 0 | 0 |
| Sanacija mosta Krk s nadzorom | 3.011 | 3.011 | 0 | 0 | 0 |
| Zidovi za zaštitu od buke kod čvora Čavle na autocesti Rijeka – Zagreb | 3.529 | 1.978 | 1.551 | 0 | 0 |
| Dobava, ugradnja i puštanje u operativni rad LED displeja te ostale prometne opreme na mostu Krk | 1.615 | 1.615 | 0 | 0 | 0 |
| Zidovi za zaštitu od buke kod naplatnih kućica za most Krk uz cestu D-102 cestu D-102 | 1.487 | 0 | 1.487 | 0 | 0 |
| Ostali projekti | 862 | 862 | 0 | 0 | 0 |
| Izrada glavnih i izvedbenih projekata i provedba upravnog postupka za adaptaciju čvora Jastrebarsko – rasvjeta | 129 | 129 | 0 | 0 | 0 |
| Čvor Matulji – izrada projektne dokumentacije (idejni, glavni i izvedbeni projekti) i provedba upravnog postupka lokacijska i građevinska dozvola (Sporazum sa HC) | 462 | 0 | 462 | 0 | 0 |
| Čvor Trinajstići – glavni projekti i upravni postupak građevinska dozvola | 489 | 98 | 391 | 0 | 0 |
| Glavni i izvedbeni (idejni projekt) i građevinska (lokacijska) dozvola za dionicu Permani – Konj (Grobničko Polje) | 43.800 | 0 | 0 | 21.000 | 22.800 |
| Glavni i izvedbeni (idejni projekt) i građevinska (lokacijska) dozvola za dionicu Mali Svib – Križišće | 23.500 | 0 | 0 | 23.500 | 0 |
| Glavni i izvedbeni (idejni projekt) i građevinska (lokacijska) dozvola – dogradnja dionice Zagreb – Karlovac na šesterotračnu autocestu | 16.618 | 0 | 6.000 | 10.618 | 0 |
| Projekt sanacije postojeće četverotračne dionice Zagreb – Karlovac | 4.800 | 0 | 2.500 | 2.300 | 0 |
| Proširenje naplatne postaje Demerje (lokacijska i građevinska) i uklanjanje NP Lučko | 1.600 | 0 | 800 | 800 | 0 |
| Novi čvor Karlovac s naplatom – lokacijska i građevinska dozvola | 2.000 | 0 | 1.000 | 1.000 | 0 |
| Glavni i izvedbeni (idejni projekt) i građevinska (lokacijska) dozvola – Brza cesta D102: Križišće – Novi most Krk – Luka Omišalj – Krk | 20.000 | 0 | 0 | 0 | 20.000 |
| Akcijski plan – zaštita od buke | 440 | 0 | 440 | 0 | 0 |
| Ostalo projektiranje | 250 | 250 |  | 0 | 0 |
| IZVLAŠTENJA | 183.303 | 3.070 | 18.000 | 82.233 | 80.000 |
| UKUPNO IZGRADNJA AUTOCESTA | 6.445.479 | 1.753.813 | 1.056.360 | 1.419.113 | 2.216.193 |

Aktivnosti na izgradnji dionica autocesta koje se predviđaju u razdoblju od 2013. do 2016. godine, navedene iza Tablice 5. pod rednim brojevima 5., 6., 7, i 10., zamjenjuju se novim aktivnostima kako slijedi:

5. Na pravcu A4 Zagreb – Goričan predviđen je početak radova na proširenju čvora Sv. Helena kao i ulaganja na rekonstrukciji i izgradnji čvora Goričan.

6. Na Vc koridoru od granice Republike Mađarske – Osijek – granica BiH bilo je planirano izvesti radove na dionici Sredanci – granica BIH koji će i biti završeni u zadnjem kvartalu 2014. godine, a puštanje u promet očekuje se u prvom kvartalu 2015. godine. Zbog složenog postupka nabave koji je morao biti usuglašen i s investitorom iz BiH te bankama kreditorima, a koji je na kraju poništen, pomaknut je rok izgradnje mosta preko rijeke Save te se početak izgradnje očekuje u zadnjem kvartalu 2015. godine.

Izgradnja mosta preko rijeke Drave započela je u drugoj polovici 2011. godine i predviđa se završiti krajem 2015. godine. Programom je bilo predviđeno započeti radove i na dionici Osijek – Beli Manastir i to u dvije faze. U prvoj fazi Programom je bilo planirano graditi poluprofil autoceste te u 2016. godini puštanje u promet poddionice Čeminac – Osijek.

Prema ovim Izmjenama i dopunama Programa, u 2015. godini započela bi izgradnja punog profila autoceste od čvora Osijek do mosta preko rijeke Drave dok bi ovisno o izvorima financiranja u zadnjem kvartalu 2015. godine započela izgradnja I. faze (jedan kolnik za dvosmjeran promet) od mosta preko rijeke Drave do Belog Manastira, a koja bi se završila u narednom programskom razdoblju isto kao i dio od granice Republike Mađarske do Belog Manastira.

7. Na pravcu A11 Zagreb – Sisak predviđen je dovršetak izgradnje dionica Jakuševec – Velika Gorica jug sredinom 2015. godine, kako je bilo i predviđeno Programom. U zadnjem kvartalu 2014. godine planirao se i dovršetak glavnine radova na poddionici Buševec – Lekenik. Predmetna poddionica planira se pustiti u promet u prvom kvartalu 2015. godine.

Izgradnja autoceste A11 Zagreb – Sisak i spoj čvora Jakuševec na autocestu A3 Bregana – Lipovac (na Zagrebačkoj obilaznici) značajno će utjecati na odvijanje prometa po postojećoj mreži prometnica.

U svrhu što kvalitetnijeg novog južnog ulaza u grad Zagreb, preko Čvora Jakuševec potrebno je izgraditi vijadukt Ranžirni kolodvor Zagreb sa spojem na Sarajevsku ulicu, što je i bilo Programom planirano. Ovisno o izvorima financiranja ovim Izmjenama i dopunama Programa, izgradnja Ranžirnog kolodvora započela bi u 2016. godine te bi se rok završetka od dvije i pol godine prenio u iduće programsko razdoblje.

10. Pored izgradnje dionica autocesta pod upravljanjem Hrvatskih autocesta d.o.o., u ovom razdoblju planiraju se i aktivnosti na dovršetku izgradnje i projektne pripreme prometnica koje nisu pod upravljanjem Hrvatskih autocesta d.o.o.:

– izgradnja I. i II. faze Podravskog ipsilona u profilu brze ceste i puštanje u promet 12,5 km na DC10 Gradec – Križevci i 10,6 km na DC12 Vrbovec – Farkaševac.

Ovim Izmjenama i dopunama Programa predviđena su ulaganja i na nastavku izgradnje prometnih pravaca DC10 i DC12 II. faze gdje bi nositelj financiranja bile Hrvatske ceste d.o.o. dok bi Hrvatske autoceste d.o.o. provodile izgradnju.

– aktivnosti projektiranja na dionicama od Rijeke do Žute Lokve, Spojnoj cesti čvor Nikolac-D8, Spojnoj cesti A1-D8 (Ravča – Drvenik);

– na dijelu Istarskog ipsilona planirane aktivnosti predstavljaju obvezu prema koncesionaru koji gradi puni profil autoceste, a Hrvatske autoceste d.o.o. provode dodatni otkup zemljišta i izmještanje instalacija.

U razdoblju od 2013. do 2016. godine, sukladno ovim Izmjenama i dopunama Programa, Hrvatske autoceste d.o.o. će izgraditi i pustiti u promet 49,2 km novih dionica autocesta i 31,6 km brzih cesta. Programom je bilo predviđeno izgraditi 57 km novih dionica autocesta, što je obuhvaćalo poddionicu autoceste Čeminac – Osijek koja se neće graditi u punom profilu autoceste, već će se radovi izvoditi u punom profilu od čvora Osijek do mosta Drava u duljini od 3,2 km dok bi se od mosta Drava do Belog Manastira izvodila I. faza izgradnje poluautoceste sa pomaknutim rokom početka odnosno dovršetka radova u duljini od 18,3 km.

U poglavlju 3.3. Izgradnja državnih cesta, Programom planirana ulaganja u državne ceste u četverogodišnjem razdoblju od 2013. do 2016. godine, iznosila su 10,86 milijardi kuna, dok ovim Izmjenama i dopunama Programa iznose 10,54 milijarde kuna. Od toga je u izgradnju državnih cesta planirano utrošiti 5,81 milijardi kuna, u poboljšanje i obnovu 2,99 milijardi kuna, dok je za redovno održavanje državnih cesta planirano 1,74 milijardi kuna.

U poglavlju 3.3. Izgradnja državnih cesta, u stavku 3.3.1. Izgradnja, u Tablici 6. Ulaganja u izgradnju državnih cesta u razdoblju od 2013. do 2016. godine po projektima pod rednim brojem II. PROGRAM GRADNJE I REKONSTRUKCIJE BRZIH CESTA brišu se ulaganja na pravcima DC10 dionica Kloštar Vojakovački – Križevci i DC12 dionica Farkaševac – Bjelovar i mijenjaju ukupni iznosi ulaganja, tako da redni broj II. u Tablici 6. glasi:

u tisućama kn

| Opis | Ukupno 2013.- 2016. | Plan za 2013. | Plan za 2014. | Plan za 2015. | Plan za 2016. |
| --- | --- | --- | --- | --- | --- |
| II. PROGRAM GRADNJE I REKONSTRUKCIJE BRZIH CESTA | 2.413.540 | 548.377 | 678.748 | 517.715 | 668.700 |

U poglavlju 3.3. Izgradnja državnih cesta, u Tablici 7. Pregled ulaganja u izgradnju državnih cesta u razdoblju od 2013. do 2016. godine po programima mijenja se redni broj II PROGRAM GRADNJE I REKONSTRUKCIJE BRZIH CESTA i ukupni iznosi kako slijedi:

u tisućama kn

|  |  |  |  |  |  |  |
| --- | --- | --- | --- | --- | --- | --- |
| R br | Opis | UKUPNO 2013.-2016. | PLAN ZA 2013. | PLAN ZA 2014. | PLAN ZA 2015. | PLAN ZA 2016. |
| II | PROGRAM GRADNJE I REKONSTRUKCIJE BRZIH CESTA | 2.413.540 | 548.377 | 678.748 | 517.715 | 668.700 |
|  | UKUPNO | 5.807.880 | 878.851 | 1.263.414 | 1.629.755 | 2.035.860 |

Klasa: 022-03/14-14/70

Urbroj: 50301-05/18-14-4

Zagreb, 17. prosinca 2014.

Predsjednik

Zoran Milanović, v. r.

151 19.12.2014 Izmjene i dopune Programa građenja i održavanja javnih cesta za razdoblje od 2013. do 2016. godine

151 19.12.2014 Izmjene i dopune Programa građenja i održavanja javnih cesta za razdoblje od 2013. do 2016. godine

151 19.12.2014 Izmjene i dopune Programa građenja i održavanja javnih cesta za razdoblje od 2013. do 2016. godine

Izmjene i dopune, NN 151/2014-2838
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)